Document ID: 31998R0926

ΚΑΝΟΝΙΣΜΟΣ (ΕΚ) αριθ. 926/98 ΤΟΥ ΣΥΜΒΟΥΛΙΟΥ της 27ης Απριλίου 1998 σχετικά με τη μείωση ορισμένων οικονομικών σχέσεων με την Ομοσπονδιακή Δημοκρατία της Γιουγκοσλαβίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 73 ζ και 228 α,
την κοινή θέση 98/240/ΚΕΠΠΑ, της 19ης Μαρτίου 1998, που υιοθετήθηκε από το Συμβούλιο βάσει του άρθρου Ι.2 της συνθήκης για την Ευρωπαϊκή Ένωση σχετικά με περιοριστικά μέτρα κατά της Ομοσπονδιακής Δημοκρατίας της Γιουγκοσλαβίας (1),
την πρόταση της Επιτροπής,
Εκτιμώντας:
ότι η εν λόγω κοινή θέση 98/240/ΚΕΠΠΑ προβλέπει περιοριστικά μέτρα κατά της Ομοσπονδιακής Δημοκρατίας της Γιουγκοσλαβίας, περιλαμβανομένης και δράσης της Κοινότητας για τη μείωση ορισμένων οικονομικών σχέσεων 7
ότι ορισμένα από αυτά τα μέτρα εμπίπτουν στο πεδίο εφαρμογής της συνθήκης περί ιδρύσεως της Ευρωπαϊκής Κοινότητας 7
ότι κατά συνέπεια, και κυρίως για να αποφευχθεί η στρέβλωση του ανταγωνισμού, είναι αναγκαία η θέσπιση κοινοτικής νομοθεσίας για την εφαρμογή των μέτρων αυτών, όσον αφορά την επικράτεια της Κοινότητας 7 ότι, η επικράτεια αυτή θεωρείται ότι περικλείει, για τους σκοπούς του παρόντος κανονισμού, την επικράτεια των κρατών μελών στην οποία εφαρμόζεται η συνθήκη περί ιδρύσεως της Ευρωπαϊκής Κοινότητας, υπό τους όρους της εν λόγω συνθήκης 7
ότι, πρέπει να θεσπιστεί διαδικασία για την τροποποίηση, εφόσον κρίνεται αναγκαίο, του καταλόγου του εξοπλισμού, ο οποίος θα μπορούσε να χρησιμοποιηθεί για εσωτερική καταστολή η τρομοκρατία 7
ότι είναι αναγκαίο για την Επιτροπή και τα κράτη μέλη να ενημερώνονται αμοιβαία για τα μέτρα που λαμβάνουν στο πλαίσιο του παρόντος κανονισμού, καθώς και για άλλες πληροφορίες που διαθέτουν σχετικά με τον παρόντα κανονισμό, με επιφύλαξη των υφισταμένων υποχρεώσεων όσον αφορά ορισμένα από αυτά τα αντικείμενα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Απαγορεύται η προμήθεια ή πώληση, απευθείας ή εμμέσως στην Ομοσπονδιακή Δημοκρατία της Γιουγκοσλαβίας (Σερβία και Μαυροβούνιο) του εξοπλισμού που θα μπορούσε να χρησιμοποιηθεί για εσωτερική καταστολή ή τρομοκρατία όπως ορίζεται στο παράρτημα, εκτός αν πληρούνται οι όροι όπου καθορίζονται στον παρόντα κανονισμό. Τα παράρτημα δεν περιέχει αντικείμενα ειδικά σχεδιασμένα ή τροποποιημένα για στρατιωτική χρήση τα οποία υπόκεινται ήδη στην απαγόρευση όπλων που αποφασίστηκε βάσει των κοινών θέσεων 96/184/ΚΕΠΠΑ (2), και 98/240/ΚΕΠΠΑ.
Άρθρο 2
Όπως προβλέπεται στο άρθρο 3 της κοινής θέσης 98/240/ΚΕΠΠΑ, απαγορεύονται τα ακόλουθα:
α) η χορήγηση ή/και χρήση κρατικής ή/και άλλης επίσημης χρηματοδοτικής στήριξης, ασφάλισης ή/και εγγυήσεων σχετικά με νέες εξαγωγικές πιστώσεις για το εμπόριο ή τις επενδύσεις στη Δημοκρατία της Σερβίας ή σε σχέση με την ανανέωση ή την παράταση υφιστάμενων εξαγωγικών πιστώσεων, εφόσον δεν έχει ακόμη αρχίσει η εκτέλεση της σύμβασης ή της συναλλαγής για την οποία έχει χορηγηθεί η εξαγωγική πίστωση 7
β) η χορήγηση ή/και χρήση κρατικής ή/και άλλης επίσημης χρηματοδότησης για ιδιωτικοποιήσεις στη Δημοκρατία της Σερβίας, για τις οποίες δεν έχουν αναληφθεί μέχρι τώρα νομικά δεσμευτικές υποχρεώσεις.
Άρθρο 3
Απαγορεύεται επίσης η συμμετοχή, εσκεμμένα και εκ προθέσεως, σε συναφείς δραστηριότητες ο στόχος ή το αποτέλεσμα των οποίων είναι η άμεση ή έμμεση προώθηση των συναλλαγών των δραστηριοτήτων που αναφέρονται στο άρθρο 1 και 2.
Άρθρο 4
Το Συμβούλιο εγκρίνει με ειδική πλειοψηφία τροποποιήσεις του καταλόγου που περιέχεται στο παράρτημα του παρόντος κανονισμού βάσει πρότασης της Επιτροπής σύμφωνα με το άρθρο 1.
Άρθρο 5
Κάθε κράτος μέλος προσδιορίζει τις κυρώσεις που επιβάλλονται σε περίπτωση παράβασης των διατάξεων του παρόντος κανονισμού.
Άρθρο 6
Η Επιτροπή και τα κράτη μέλη, αν δεν υποχρεούνται άλλως να το πράξουν, ενημερώνονται αμοιβαία για τα μέτρα που λαμβάνονται στο πλαίσιο του παρόντος κανονισμού και παρέχουν κάθε πληροφορία που διαθέτουν σχετικά με τον παρόντα κανονισμό, όπως παραβάσεις και προβλήματα εφαρμογής, αποφάσεις εθνικών δικαστηρίων ή αποφάσεις αρμοδίων διεθνών οργανισμών.
Άρθρο 7
Ο παρών κανονισμός εφαρμόζεται:
- στην επικράτεια της Κοινότητας περιλαμβανομένου και του εναέριου χώρου της,
- επί αεροσκαφών ή πλοίων που υπάγονται στη δικαιοδοσία κράτους μέλους,
- σε κάθε υπήκοο κράτους μέλους, οπουδήποτε κι αν βρίσκεται,
- σε κάθε οργανισμό που έχει συσταθεί ή δημιουργηθεί βάσει της νομοθεσίας κράτους μέλους.
Άρθρο 8
Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 27 Απριλίου 1998.

Labels: 10
18
5